በፌዴራል መንግሥት የግዥና የንብረት አስተዳደር ኤጀንሲ ለመላው የኤጀንሲው ሠራተኞች በሰብዓዊ መብት ዙሪያ በመንግሥት ግዥና ንብረት ማስወገድ አገልግሎት የስብሰባ አዳራሽ ታህሳስ 10 ቀን 2010 ዓ.ም የግንዛቤ ማስጨበጫ ሥልጠና ተሰጠ፡፡ ወ/ሮ መሠረት ማሞ በሰብዓዊ መብት ኮሚሽን የግንዛቤ ማስጨበጫ ሥልጠና ዳይሬክቶሬት ዳይሬክተር ሥልጠናውን የሰጡ ሲሆን፣ በሥልጠናውም ከሰብዓዊ መብቶች መሰረታዊ ፅንሰ ሃሳብ ተነስተው ስለመብቶቹ ትርጉም፡- እነዚህ መብቶች መሰረታቸው የሰው ልጅ ክብርና ዋጋ ነው ለማለት የሚቻል ሲሆን የእነዚህ መብቶች ምንጭ የሰው ልጅ ተፈጥሮ መሆኑንና ሰብዓዊ መብቶች በተፈጥሮ ያገኘናቸው መብቶችና ነጻነቶች ናቸው ቢባሉም ሕግ በበኩሉ እነዚህ መብቶች እንዲከበሩ፣ እንዲተገበሩ እውቅ እና ጥበቃ እንዲያገኙ ለማስቻል ከፍተኛ ሚና እንዳለው አሰረድተዋል፡፡
